L 160/30 Jurnalul Oficial al Uniunii Europene 21.6.2007 DECIZIA COMISIEI din 19 iunie 2007 de încheiere a procedurii antidumping privind importurile de fibre sintetice discontinue din poliester (PSE) originare din Malaezia și din Taiwan și de eliberare a sumelor depuse cu titlu de taxă provizorie instituită (2007/430/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea ţărilor care nu sunt membre ale Comunității Europene (!) („regulamentul de bază”), în special articolul 9, după consultarea comitetului consultativ, întrucât: A. PROCEDURA (1) La 3 martie 2006, Comisia a primit o plângere, în conformitate cu articolul 5 din regulamentul de bază, referitoare la practici de dumping prejudiciabil care vizează importuri de fibre sintetice discontinue din poliester (PSF) originare din Malaezia și Taiwan. Plângerea a fost depusă de CIRFS (Comită International de la Rayonne et des Fibres Synthetiques) care reprezintă peste 50 % din totalul producției comunitare de PSF. (2) În urma inițierii unei anchete antidumping la 12 aprilie 2006, Comisia a impus, prin Regulamentul (CE) nr. 2005/2006 () (denumit în continuare „regulamentul provizoriu”), taxe antidumping provizorii asupra impor- turilor în Comunitate a fibrelor sintetice discontinue din poliester („PSF”) originare din Malaezia şi Taiwan. Taxele antidumping provizorii care se prezentau sub forma unor taxe ad valorem cuprinse între 12,4% și 23% pentru Malaezia şi între 14,7 % și 29,5 % pentru Taiwan s-au aplicat de la 29 decembrie 2006. (3)  În urma publicării regulamentului provizoriu, părțile au fost informate cu privire la faptele şi considerentele care au stat la baza regulamentului provizoriu. Tuturor părților li s-a acordat un termen pentru a-și putea formula observațiile în urma informațiilor comunicate. () JO L 56, 6.3.1995, p. 1. Regulament, astfel cum a fost modificat ultima dată prin Regulamentul (CE) nr. 2117/2005 (O L 340, 23.12.2005, p. 17). () JO L 379, 28.12.2006, p. 65. (4) Unele părţi interesate au prezentat comentarii în scris. Părților care au solicitat acest lucru li s-a acordat, de asemenea, ocazia de a fi audiate. Comisia a continuat să caute toate informațiile pe care le-a considerat necesare în vederea stabilirii concluziilor sale definitive. Pe baza acestor concluzii, Comisia a constatat că există motive imperioase, legate de interesul comunitar, de a nu institui măsuri antidumping asupra importurilor de fibre PSF din țările în cauză. Comisia a comunicat toate faptele și considerentele esențiale pe baza cărora s-a intenționat încheierea procedurii. Părţilor interesate li s-a acordat, de asemenea, un termen pentru a-și prezenta observațiile privind informațiile comunicate și posibilitatea de a fi audiate. Comentariile prezentate de părțile interesate în scris sau în cursul audierilor au fost examinate şi, după caz, luate în considerare pentru concluziile definitive. Iniţial, după consultarea comitetului consultativ, Comisia a prezentat Consiliului un raport privind rezultatele consultărilor, însoţit de o propunere de încheiere a procedurii din motive legate de interesul comunitar. B. RETRAGEREA PLÂNGERII ȘI ÎNCHEIEREA PROCEDURII Între timp, printr-o scrisoare datând din 23 mai 2007 și adresată Comisiei, reclamantul şi-a retras oficial plângerea referitoare la importurile de fibre sintetice discontinue din poliester (PSF) originare din Malaezia și Taiwan. În conformitate cu articolul 9 alineatul (1) din regula- mentul de bază, procedura poate fi încheiată în cazul în care plângerea este retrasă, cu excepția cazului în care încheierea procedurii nu este în interesul comunitar. Comisia a considerat că prezenta procedură ar trebui încheiată deoarece ancheta nu a scos la iveală niciun element care să arate că această încheiere nu este în interesul comunitar.